**Rámcová dohoda o poskytovaní služieb arboristických rezov stromov stromolezeckou technikou v Sade Janka Kráľa z hľadiska prevádzkovej bezpečnosti č. MAGTS2021....**

uzavretá podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a podľa § 269 ods. 2 a nasl. zákona č. 513/1991 Zb. Obchodný zákonník (ďalej len „Obchodný zákonník“)

medzi zmluvnými stranami:

**Hlavné mesto Slovenskej republiky Bratislava,** so sídlom Primaciálne nám. 1, 814 99 Bratislava, zastúpené: Mgr. Ctibor Košťál, riaditeľ magistrátu, na základe rozhodnutia č. 35/2015 primátora hlavného mesta Slovenskej republiky Bratislavy o podpisovaní písomností a právnych dokumentov v znení neskorších predpisov, IČO:00 603 481, DIČ: 2020372596, Bankové spojenie: Československá obchodná banka, a. s., číslo účtu: 25829413/7500, IBAN: SK37 7500 0000 0000 2582 9413, SWIFT: CEKOSKBX, kontaktná osoba: Ing. Katarína Čárska, katarina.carska@bratislava.sk, tel.:0903 985 947.

( ďalej len **„Objednávateľ”** )

a

**\_\_,** so sídlom **\_\_**, zastúpené **\_\_**, IČO: **\_\_**, DIČ: **\_\_**, Bankové spojenie: **\_\_**, číslo účtu: **\_\_**, IBAN: **\_\_**, SWIFT: **\_\_**, kontaktná osoba: \_\_\_

( ďalej len **„Dodávateľ**” )

( spoločne ďalej tiež ako **„zmluvné strany**”)

 za nasledovných zmluvnými stranami dohodnutých podmienok:

# Preambula

Zmluva o poskytovaní služieb arboristických rezov stromov stromolezeckou technikou v Sade Janka Kráľa, z hľadiska prevádzkovej bezpečnosti(ďalej len „Zmluva“) sa uzatvára ako výsledok zadávania zákazky s nízkou hodnotou podľa § 117 zákona o verejnom obstarávaní.

Zmluvné strany berú na vedomie, že Objednávateľ podľa § 11 ods. 1 zákona o verejnom obstarávaní nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Objednávateľ pred podpísaním Zmluvy overil, že Dodávateľ a/alebo subdodávateľ, ktorý sa podieľa na plnení predmetu Zmluvy, je zapísaný v registri partnerov verejného sektora v zmysle § 11 zákona verejnom obstarávaní.

**Článok I**

# Účel a predmet Zmluvy

1. Predmetom Zmluvy je záväzok Dodávateľa vo vlastnom mene a na vlastnú zodpovednosť, v rozsahu a za podmienok dohodnutých v tejto Zmluve poskytovať pre Objednávateľa služby arboristických rezov stromov stromolezeckou technikou  za účelom zabezpečenia prevádzkovej bezpečnosti a zlepšenia zdravotného stavu a vitality drevín v lokalite Sadu Janka Kráľa v Petržalke, ktorého územie je vymedzené nižšie v čl .II ods.1 (ďalej len „**predmet zmluvy**“) a záväzok Objednávateľa prevziať včas a riadne poskytnuté plnenia podľa tejto Zmluvy a zaplatiť Dodávateľovi cenu podľa článku III tejto Zmluvy.
2. Predmet zmluvy zahŕňa (i) arboristické rezy stromov, (ii) dodanie tovaru, ktorý priamo súvisí s rezom stromov a je neoddeliteľnou súčasťou rezu stromov, (iii) zlepšenie zdravotného stavu a vitality drevín a (iv) elektronickú evidenciu a dokumentáciu starostlivosti o dreviny do portálu Stromy pod kontrolou, a to v rozsahu vymedzenom v Prílohe č. 1 - „Opis predmetu zákazky“ Zmluvy a v Prílohe č. 2 „Cenová ponuka“ Zmluvy (ďalej len „**služba**“).

# Článok II

# Miesto, termín a spôsob plnenia predmetu zmluvy

1. V lokalite Sad Janka Kráľa, v ktorej sa plní predmet zmluvy, sú pozemky vo vlastníctve a správe Objednávateľa. Tieto pozemky sú ohraničené nákupným strediskom Aupark, Mostom SNP, Dunajom, Starým mostom, Krasovského ulicou a parkovacou plochou pod Starým mostom pri tzv. Mýtnom domčeku a oproti divadlu Aréna, celkovo v rozlohe 34,14 ha.

Tieto pozemky sú zapísané na:

1. **LV. č. 1**, pozemku registra KN „C", parc. č. 5105/87, o výmere: 2169 m2, ostatná plocha, parc. č. 5105/88, o výmere: 2041 m2, zastavaná plocha a nádvorie, parc. č. 5110/1, o výmere: 29372 m2, druh pozemku: ostatná plocha, par. č. 5111, o výmere: 638 m2, druh pozemku: zastavané plochy a nádvorie, par. č. 5112, o výmere: 6624 m2, druh pozemku: ostatná plocha, par. č. 5113, o výmere 1218 m2, druh pozemku: zastavané plochy a nádvorie, par. č. 5114, o výmere 6926 m2, druh pozemku: ostatná plocha, parc. č. 5115, o výmere: 491 m2, druh pozemku: zastavané plochy a nádvorie, par. č. 5116, o výmere: 15322 m2, druh pozemku: ostatná plocha, par. č. 5117, o výmere: 2220 m2, druh pozemku: zastavané plochy a nádvorie, par. č. 5119, o výmere: 756 m2, druh pozemku: zastavaná plocha a nádvorie, par. č. 5120, o výmere: 480 m2, druh pozemku: zastavaná plocha a nádvorie, par. č. 5121, o výmere: 6476 m2, druh pozemku: ostatná plocha, par. č. 5124, o výmere: 5565 m2, druh pozemku: ostatná plocha, par. č. 5216, o výmere: 1247 m2, druh pozemku: zastavaná plocha a nádvorie, parc. č. 5126, o výmere: 1247 m2, druh pozemku: zastavané plochy a nádvorie, parc. č. 5127, o výmere: 5536 m2, druh pozemku: ostatná plocha, parc. č. 5127, o výmere: 759 m2, druh pozemku: zastavané plochy a nádvorie, parc. č. 5129/ 1, o výmere: 4826 m2, druh pozemku: ostatná plocha, parc. č. 5129/2, o výmere: 1313 m2, druh pozemku: zastavané plochy a nádvorie, par. č. 5129/3, o výmere: 31 m2, druh pozemku: ostatná plocha, par. č. 5130/1, o výmere: 685 m2, druh pozemku: zastavaná plocha a nádvorie, parc. č. 5130/2, o výmere: 35 m2, druh pozemku: zastavaná plocha a nádvorie, parc. č. 5130/3, o výmere: 47 m2, druh pozemku: zastavaná plocha a nádvorie, parc. č. 5130/4, o výmere: 943 m2, druh pozemku: ostatná plocha, parc. č. 5131, o výmere: 420 m2, druh pozemku: zastavaná plocha a nádvorie, parc. č. 5132/1, o výmere: 93 m2, druh pozemku: zastavaná plocha a nádvorie, parc. č. 5132/2, o výmere: 247 m2, druh pozemku: ostatná plocha, parc. č. 5133, o výmere: 102 m2, druh pozemku: zastavaná plocha a nádvorie, parc. č. 5135/1, o výmere: 595 m2, druh pozemku: zastavaná plocha a nádvorie, parc. č. 5135/ 2, o výmere: 127 m2, druh pozemku: zastavaná plocha a nádvorie, parc. č. 5136/6, o výmere: 33 m2, druh pozemku: zastavaná plocha a nádvorie, parc. č. 5137/4, o výmere: 201, druh pozemku: zastavaná plocha a nádvorie, parc. č. 5148/4, o výmere: 953 m2, druh pozemku: ostatná plocha, parc. č. 5152, o výmere: 266 m2, druh pozemku: zastavaná plocha a nádvorie, parc. č. 5153, o výmere: 2723 m2, druh pozemku: ostatná plocha, parc. č. 5154, o výmere: 2022 m2, druh pozemku: ostatná plocha, parc. č. 5155, o výmere: 2452 m2, druh pozemku: zastavaná plocha a nádvorie, parc. č. 5156, o výmere: 206 m2, druh pozemku: zastavaná plocha a nádvorie, parc. č. 5157, o výmere: 4877 m2, druh pozemku: ostatná plocha, parc. č. 5158/1, o výmere: 2906 m2, druh pozemku: zastavaná plocha a nádvorie, parc. č. 5159, o výmere: 1661 m2, druh pozemku: zastavaná plocha a nádvorie, parc. č. 5160, o výmere: 2591 m2, druh pozemku: ostatná plocha, parc. č. 5160, o výmere: 2591 m2, druh pozemku: ostatná plocha, parc. č. 5161, o výmere: 762 m2, druh pozemku: zastavaná plocha a nádvorie, parc. č. 5162, o výmere: 4701 m2, druh pozemku: ostatná plocha, parc. č. 5163, o výmere: 21955 m2, druh pozemku: ostatná plocha, parc. č. 5164, o výmere: 583 m2, druh pozemku: zastavaná plocha a nádvorie, parc. č. 5165, o výmere: 15419 m2, druh pozemku: ostatná plocha, parc. č. 5166, o výmere: 2020 m2, druh pozemku: zastavaná plocha a nádvorie, parc. č. 5167, o výmere: 8496, druh pozemku: ostatná plocha, parc. č. 5168, o výmere: 1179 m2, druh pozemku: zastavaná plocha a nádvorie, parc. č. 5169, o výmere: 456 m2, druh pozemku: zastavaná plocha a nádvorie, parc. č. 5170, o výmere: 5823 m2, druh pozemku: ostatná plocha, parc. č. 5171, o výmere: 2045 m2 , druh pozemku: zastavaná plocha a nádvorie, parc. č. 5172, o výmere: 9293 m2, druh pozemku: ostatná plocha, parc. č. 5173, o výmere: 535 m2, druh pozemku: zastavaná plocha a nádvorie, parc. č. 5174, o výmere: 3620 m2, druh pozemku: ostatná plocha, parc. č. 5175, o výmere: 646 m2, druh pozemku: ostatná plocha, parc. č. 5176, o výmere: 1248 m2, druh pozemku: zastavaná plocha a nádvorie, parc. č. 5177, o výmere: 649 m2, druh pozemku: ostatná plocha, parc. č. 5178, o výmere: 374 m2, druh pozemku: zastavaná plocha a nádvorie, parc. č. 5179, o výmere: 398 m2, druh pozemku: zastavaná plocha a nádvorie, parc. č. 5180, o výmere: 2723 m2, druh pozemku: ostatná plocha, parc. č. 5181, o výmere: 1424 m2, druh pozemku: zastavaná plocha a nádvorie, parc. č. 5182, o výmere: 7539 m2, druh pozemku: zastavaná plocha a nádvorie, nachádzajúcich sa v katastrálnom území Bratislava, obec Bratislava - Petržalka, okres Bratislava V;
2. **LV. č. 1283**, pozemku registra KN „C", par. č. 5136/5, o výmere: 18713 m2, druh pozemku: zastavaná plocha a nádvorie, parc. č. 5192/5, o výmere: 628 m2, druh pozemku: zastavaná plocha a nádvorie, parc. č. 5193/3, o výmere: 50 m2, druh pozemku: zastavaná plocha a nádvorie, parc. č. 5194/2, o výmere: 356 m2, druh pozemku: zastavaná plocha a nádvorie, parc. č. 5195, o výmere: 1215 m2, druh pozemku: ostatná plocha, nachádzajúcich sa v katastrálnom území Bratislava, obec Bratislava - Petržalka, okres Bratislava V;
3. **LV. č. 1748**, pozemku registra KN „C", par. č. 5138, o výmere: 1064 m2, druh pozemku: ostatná plocha, parc. č. 5139/3, o výmere: 5408 m2, druh pozemku: ostatná plocha, parc. č. 5139/4, o výmere: 1827 m2, druh pozemku: ostatná plocha, parc. č. 5139/7, o výmere: 487 m2, druh pozemku: zastavaná plocha a nádvorie, parc. č. 5140/4, o výmere: 1112 m2, druh pozemku: zastavaná plocha a nádvorie, parc. č. 5144, o výmere: 8395 m2, druh pozemku: ostatná plocha, parc. č. 5145, o výmere: 416 m2, druh pozemku: zastavaná plocha a nádvorie, parc. č. 5146, o výmere: 3198 m2, druh pozemku: ostatná plocha, parc. č. 5147, o výmere: 997 m2, druh pozemku: zastavaná plocha a nádvorie, parc. č. 5148/3, o výmere: 11164 m2, druh pozemku: ostatná plocha, parc. č. 5149, o výmere: 396 m2, druh pozemku: zastavaná plocha a nádvorie, parc. č. 5150, o výmere: 3804 m2, druh pozemku: zastavaná plocha a nádvorie, parc. č. 5151, o výmere: 1380 m2, druh pozemku: zastavaná plocha a nádvorie, parc. č. 5183/2, o výmere: 243 m2, druh pozemku: zastavaná plocha a nádvorie, parc. č. 5187/1, o výmere: 2695 m2, druh pozemku: zastavaná plocha a nádvorie, parc. č. 5190, o výmere: 13611 m2, druh pozemku: zastavaná plocha a nádvorie, parc. č. 5192/3, o výmere: 1308 m2, druh pozemku: zastavaná plocha a nádvorie, parc. č. 5192/4, o výmere: 1065 m2, druh pozemku: zastavaná plocha a nádvorie, parc. č. 5193/1, o výmere: 453 m2, druh pozemku: zastavaná plocha a nádvorie, parc. č. 5194/1, o výmere: 5439 m2, druh pozemku: zastavaná plocha a nádvorie, parc. č. 5196, o výmere: 105 m2, druh pozemku: zastavaná plocha a nádvorie, nachádzajúcich sa v katastrálnom území Bratislava, obec Bratislava - Petržalka, okres Bratislava V;
4. **LV. č. 2021**, pozemku registra KN „C", parc. č. 5105/89, o výmere: 122 m2, druh pozemku: ostatná plocha, par. č. 5122, o výmere: 6361 m2, druh pozemku: zastavaná plocha a nádvorie, par. č. 5123, o výmere: 6409 m2, druh pozemku: ostatná plocha, par. č. 5125, o výmere: 5750 m2, druh pozemku: ostatná plocha, parc. č. 5134, o výmere: 30 m2, druh pozemku: zastavaná plocha a nádvorie, nachádzajúcich sa v katastrálnom území Bratislava, obec Bratislava - Petržalka, okres Bratislava V;
5. **LV. č. 2159**, pozemku registra KN „C", parc. č. 543, o výmere: 91 m2, druh pozemku: zastavaná plocha a nádvorie, nachádzajúcom sa v katastrálnom území Bratislava, obec Bratislava - Petržalka, okres Bratislava V;
6. **LV č. 2644**, pozemku registra KN „C", par. č. 5081/4, o výmere: 130 m2, zastavané plochy a nádvorie, parc. č. 9912 m2, druh pozemku: zastavané plochy a nádvorie, parc. č. 5184/2, o výmere: 400 m2, druh pozemku: zastavané plochy a nádvorie, parc. č. 5193/4, o výmere: 137 m2, druh pozemku: zastavané plochy a nádvorie, nachádzajúcich sa v katastrálnom území Bratislava, obec Bratislava - Petržalka, okres Bratislava V;
7. **LV.** **č. 4833**, pozemku registra KN „C", parc. č. 5158/2, o výmere: 5 m2, druh pozemku: zastavaná plocha a nádvorie, nachádzajúcom sa v katastrálnom území Bratislava, obec Bratislava - Petržalka, okres Bratislava V;
8. A parcely pozemku registra KN „C", č. 5140/3, o výmere: 1078, m2, druh pozemku: zastavaná plocha a nádvorie, č. 5141, o výmere: 6058 m2, druh pozemku: zastavaná plocha a nádvorie, č. 5184/1, o výmere: 11 m2, druh pozemku: zastavaná plocha a nádvorie, č. 5187/2, o výmere: 214 m2, druh pozemku: zastavaná plocha a nádvorie, č. 5193/2 o výmere: 23 m2, druh pozemku: zastavaná plocha a nádvorie, nachádzajúce sa v katastrálnom území Bratislava, obec Bratislava - Petržalka, okres Bratislava V;

bod (i) až (viii) spolu vo výmere 34.1372 m2 (ďalej len „pozemky“). Bližšiu špecifikáciu a nákres obsahuje Príloha č. 1 tejto Zmluvy. Dodávateľ pozná a berie na vedomie stav pozemkov - tento stav je aktuálny v čase vyhlásenia verejného obstarávania a v priebehu trvania tejto Zmluvy sa môže meniť. Pre Dodávateľa je záväzné miesto poskytnutia služby určené v osobitnej písomnej objednávke vyhotovenej Objednávateľom v súlade so Zmluvou.

1. Službu si Objednávateľ objedná u Dodávateľa osobitnou písomnou objednávkou podľa aktuálnych potrieb a preferencii na základe a za podmienok dohodnutých v tejto Zmluve (ďalej len „**objednávka**“). V objednávke určí miesto a termín poskytnutia služby. Objednávka bude potvrdená podpismi zodpovedných zástupcov oboch zmluvných strán.
2. Objednávka bude obsahovať najmä: a) identifikačné údaje Objednávateľa, b) identifikačné údaje Dodávateľa, c) číslo objednávky, d) odkaz na Zmluvu, e) miesto poskytnutia služieb (lokalita, výmera plochy zelene), g) termín poskytnutia služieb, h) dátum vyhotovenia a schválenia objednávky, i) podpisy zodpovedných zástupcov oboch zmluvných strán.
3. Objednávateľ si vyhradzuje právo upraviť a zmeniť rozsah objednaných služieb podľa jeho potrieb, a to najmä v prípade vzniku mimoriadnych udalostí.
4. Objednávku bude Objednávateľ doručovať elektronickou formou na adresu \_\_\_\_\_\_\_.
5. Termín určený v objednávke je pre Dodávateľa záväzný a jeho nedodržaním sa dostáva do omeškania s výnimkou, ak bolo omeškanie preukázateľne spôsobené zásahom vyššej moci (vis maior), alebo z dôvodu nepriaznivých poveternostných vplyvov. Zmenu termínu poskytnutia služby je Dodávateľ povinný bezodkladne oznámiť elektronickou formou Objednávateľ. K zmenu termínu poskytnutia služby môže dôjsť len vtedy, ak Objednávateľ takúto zmenu potvrdí a odsúhlasí elektronickou formou Dodávateľovi.

# Článok III

#  Cena za premet Zmluvy

1. Cena za predmet zmluvy je stanovená dohodou zmluvných strán v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov, a na základe výsledku verejného obstarávania, ako cena maximálna. V cene sú zahrnuté všetky náklady Dodávateľa vzniknuté pri plnení predmetu zmluvy, vrátane nákladov na dopravu, PHM, energie, výkony mechanizmov, mzdy na zamestnancov, nákladov vyplývajúcich z administratívnych a kontrolných činností a náklady za subdodávky a pod.
2. Cena plnenia predmetu zmluvy za osobohodinu je uvedená v Prílohe č. 2 - „Cenová ponuka“ tejto Zmluvy.
3. Celková hodnota tejto Zmluvy predstavuje sumu:

21 600 € bez DPH (slovom dvadsaťjedentisícšesťsto eur bez DPH)

čo predstavuje sumu:

25 920 € s DPH (slovom dvadsaťpäťtisícdeväťstodvadsať eur s DPH).

# Článok IV

# Platobné podmienky

1. Objednávateľ bude cenu za plnenia predmetu zmluvy poskytnuté Dodávateľom podľa objednávky uhrádzať bezhotovostnou platbou na základe faktúry vystavenej Dodávateľom. Faktúra bude vystavená najneskôr do 15 dní odo dňa dodania služieb. Splatnosť faktúry je 30 dní odo dňa jej doručenia Objednávateľovi. Dňom úhrady je deň odpísania finančných prostriedkov z účtu Objednávateľa.
2. Faktúra musí obsahovať náležitosti daňového dokladu podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov. Súčasťou faktúry bude:
	1. písomná objednávka Objednávateľa podpísaná zodpovednými zástupcami oboch zmluvných strán,
	2. súpis objednávaných služieb potvrdený zodpovednými zástupcami oboch zmluvných strán,
	3. súpis skutočne poskytnutých služieb s termínom ich splnenia podpísaný zodpovednými zástupcami oboch zmluvných strán,
	4. protokol o prevzatí poskytnutých služieb podpísaný zodpovednými zástupcami oboch zmluvných strán.
3. Dodávateľ môže fakturovať len služby objednané a odsúhlasené v súpise objednaných služieb podľa odseku 2 písm. b) tohto článku, ktoré poskytol, a ktorých včasné a riadne poskytnutie bolo zodpovedným zástupcom Objednávateľa potvrdené v protokole o prevzatí poskytnutých služieb podľa odseku 2 písm. d) tohto článku.
4. Zálohové platby a preddavky Objednávateľ neposkytuje.
5. V prípade, že faktúra bude obsahovať nesprávne alebo neúplné údaje, Objednávateľ je oprávnený ju vrátiť Dodávateľovi v lehote splatnosti s písomným odôvodnením, na doplnenie a odstránenie zistených nedostatkov. Dodávateľ je povinný faktúru podľa charakteru nedostatku opraviť, doplniť alebo vystaviť novú faktúru. V takomto prípade sa pôvodná lehota splatnosti zruší a nová lehota splatnosti začne plynúť dňom doručenia opravenej, resp. novej faktúry Objednávateľovi.
6. Zmluvné strany sa dohodli na vzájomnom započítaní pohľadávok v súlade s § 364 Obchodného zákonníka. Započítanie vzájomných pohľadávok sa uskutoční tak, že v prípade sankcií za porušenie povinností zmluvných strán vyplývajúcich z jednotlivých ustanovení Zmluvy, budú tieto predmetom samostatnej penalizačnej faktúry, ktorá bude započítaná pri úhrade nasledujúcej faktúry po prevzatí poskytnutej služby podľa predchádzajúcich odsekov.

# Článok V

# Povinnosti Dodávateľa

1. Dodávateľ je povinný pri plnení tejto Zmluvy postupovať s odbornou starostlivosťou a zaväzuje sa poskytnúť Objednávateľovi jednotlivé plnenia predmetu Zmluvy riadne a včas v súlade s podmienkami dohodnutými v tejto Zmluve a v súlade s pokynmi Objednávateľa, pokiaľ budú vydané.
2. Dodávateľ je povinný pri plnení predmetu zmluvy postupovať v súlade so zákonom č. 543/2002 Z. z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“), zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“), zákonom č. 135/1961 Zb. o pozemných komunikáciách (cestný zákon) v znení neskorších predpisov a ostatnými všeobecne záväznými platnými právnymi predpismi a technickými normami platnými v Slovenskej republike, ktoré súvisia s predmetom tejto Zmluvy, dodržiavať protipožiarne predpisy, predpisy týkajúce sa bezpečnosti práce a ochrany zdravia a majetku, pracovnoprávne predpisy z oblasti nelegálneho zamestnávania, ako aj všeobecne záväzné nariadenia Objednávateľa a mestskej časti Bratislava - Petržalka a pri nakladaní s odpadom aj platný program odpadového hospodárstva Objednávateľa: je povinný tieto predpisy dodržiavať počas celej doby platnosti Zmluvy a zodpovedá za všetky prípadné škody vzniknuté v dôsledku ich porušenia (vrátane pokút udelených príslušnými orgánmi).
3. Dodávateľ sa zaväzuje, že bude pri plnení predmetu zmluvy používať vhodné postupy na ošetrenie drevín, ktoré nie sú v rozpore s ustanoveniami zákona o ochrane prírody a krajiny a zákona č. 49/2002 Z. z. o ochrane pamiatkového fondu v znení neskorších predpisov.
4. Dodávateľ vyhlasuje, že sú mu známe všetky technické, kvalitatívne a iné podmienky nevyhnutné na plnenie predmetu zmluvy.
5. Dodávateľ sa zaväzuje, že pri plnení tejto Zmluvy bude predchádzať škodám na území Sadu Janka Kráľa, na verejnej zeleni a na majetku a zdraví tretích osôb. Dodávateľ sa zaväzuje, že bude dbať na existenciu podzemných inžinierskych sietí a vykonávať plnenie Zmluvy tak, aby nedošlo k ich poškodeniu.
6. Na krytie rizík uvedených v odseku 5 sa Dodávateľ zaväzuje uzavrieť a udržiavať počas trvania tejto Zmluvy poistnú zmluvu s poistením zodpovednosti za škodu spôsobenú pri prevádzkovej činnosti Dodávateľom . Poistenie musí pokrývať zodpovednosť za akúkoľvek škodu spôsobenú činnosťou Dodávateľa pri plnení povinností podľa tejto Zmluvy Objednávateľovi a tiež tretím osobám. Zmluvné strany sa dohodli, že kópia poistnej zmluvy zodpovednosti za škodu Dodávateľa v jej účinnom znení tvorí Prílohu č. 4 tejto dohody. Dodávateľ je kedykoľvek počas trvania Zmluvy na požiadanie Objednávateľa povinný predložiť potvrdenie o poistení vydané poisťovňou Dodávateľa.
7. Dodávateľ si zabezpečí všetky stroje, zariadenia a materiál potrebný pre plnenie Zmluvy. Dodávateľ bude plniť predmet zmluvy spoľahlivým, kvalifikovaným a odborne zaškoleným personálom, vybaveným pracovným odevom, ochrannými prostriedkami, potrebnými mechanizmami a náradím a zabezpečí jeho kontrolu. Dodávateľ je zodpovedný za to, že práceneschopnosť, dovolenky a iná absencia personálu neovplyvní plnenie podľa tejto Zmluvy. Personálom sú fyzické osoby v pracovnom pomere, obdobnom pracovnom vzťahu alebo inom pracovnoprávnom, vzťahu Dodávateľa a/alebo osôb uvedených v odseku 11 a tiež subdodávatelia, ak vykonávajú činnosti samostatne na základe živnostenského alebo iného oprávnenia.
8. Dodávateľ je oprávnený poskytnúť plnenie na základe tejto Zmluvy vlastnými kapacitami (zamestnancami, resp. osobami v obdobnom pracovnom vzťahu alebo inom pracovnoprávnom vzťahu), a/alebo osobami uvedenými v § 34 ods. 3 zákona o verejnom obstarávaní, ktorých kapacity použil na preukázanie technickej alebo odbornej spôsobilosti vo verejnom obstarávaní, ktorého výsledkom je táto Zmluva, resp. subdodávateľmi, v súlade s príslušnými ustanoveniami zákona o verejnom obstarávaní.
9. Ak bude Dodávateľ zabezpečovať plnenie predmetu zmluvy prostredníctvom subdodávateľov, zodpovedá za plnenie predmetu zmluvy tak, akoby plnil on sám. Dodávateľ zodpovedá za odbornú starostlivosť pri výbere subdodávateľa a je povinný zabezpečiť, že subdodávatelia budú viazaní ustanoveniami tejto Zmluvy ako Dodávateľ. Zoznam subdodávateľov tvorí Prílohu č. 3 - „**Zoznam subdodávateľov**“ Zmluvy.
10. Objednávateľ v súlade s § 41 ods. 3 zákona o verejnom obstarávaní požaduje, aby Dodávateľ v čase uzatvorenia tejto Zmluvy predložil zoznam subdodávateľov a uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Dodávateľ je povinný oznámiť bezodkladne Objednávateľovi akúkoľvek zmenu údajov o subdodávateľovi.
11. Pri každom novom subdodávateľovi a tiež pri každej zmene subdodávateľa počas trvania tejto Zmluvy sa Dodávateľ zaväzuje postupovať tak, aby vynaložené náklady na zabezpečenie plnenia predmetu zmluvy boli primerané jeho kvalite. Dodávateľ má povinnosť bezodkladne, najneskôr v lehote do troch pracovných dní, Objednávateľovi oznámiť zmenu subdodávateľa a údaje podľa ods. 10 tohto článku Zmluvy.
12. Objednávateľ berie na vedomie, že každý subdodávateľ, ktorý sa podieľa na plnení predmetu zmluvy musí spĺňať podmienku uvedenú v § 11 zákona o verejnom obstarávaní.

# Článok VI

# Súčinnosť a pokyny Objednávateľa

1. Objednávateľ sa zaväzuje poskytnúť pri plnení tejto Zmluvy potrebnú súčinnosť. Ide najmä, ale nielen, o poskytnutie potrebných konzultácií a materiálov (podkladov), ktoré má Objednávateľ k dispozícii, a ktoré sú nevyhnutné pre plnenie tejto Zmluvy.
2. Každú zmenu zodpovedných osôb sa zmluvné strany zaväzujú oznámiť druhej zmluvnej strane bez zbytočného odkladu, najneskôr však do 2 (dvoch) dní od takejto zmeny.
3. Za Objednávateľa sú oprávnení dávať pokyny Dodávateľovi poverení zodpovední zamestnanci Objednávateľa. Pokyny Objednávateľa prostredníctvom ním poverených zamestnancov sú pre Dodávateľa záväzné.
4. Dodávateľ je povinný upozorniť Objednávateľa bez zbytočného odkladu na zjavnú nesprávnosť a nevhodnosť pokynov Objednávateľa, ak Dodávateľ môže túto nevhodnosť zistiť pri vynaložení odbornej starostlivosti.
5. Ak Dodávateľ splní povinnosť podľa odseku 4 tohto článku, a Objednávateľ napriek upozorneniu na splnení pokynov písomne trval, Dodávateľ nezodpovedá za nesplnenie predmetu zmluvy alebo vadné plnenie spôsobené nesprávnymi a nevhodnými pokynmi podľa článku VII tejto Zmluvy. Objednávateľ je povinný písomne potvrdiť, že na týchto pokynoch trvá.
6. Ak Dodávateľ nesplnil povinnosť uvedenú odseku 4 tohto článku, zodpovedá za vady spôsobené plnením nevhodných pokynov daných mu Objednávateľom podľa článku VII tejto Zmluvy.

# Článok VII

# Preberanie a overovanie poskytovaných služieb, zodpovednosť za vady a zodpovednosť za škody

1. Dodávateľ zodpovedá za to, že služby budú poskytnuté podľa tejto Zmluvy a budú vykonané v súlade so všeobecne záväznými právnymi predpismi (článok V ods. 2 a 3 Zmluvy).
2. Preberanie služieb sa vykonáva fyzickou obhliadkou a za prítomnosti zodpovedných zamestnancov oboch zmluvných strán. Po vykonaní fyzickej obhliadky zodpovední zamestnanci oboch zmluvných strán podpíšu protokol o prevzatí služieb.
3. Počas preberania služieb Objednávateľ vykoná kontrolu plnenia objednávky, najmä jej kvalitu a rozsah zrealizovaných služieb.
4. Dodávateľ je zodpovedný za vady a nedostatky služieb v čase odovzdania služieb od Dodávateľa do ich prebratia Objednávateľom. Vady a nedostatky vyznačí Objednávateľ v protokole o prevzatí služieb (ďalej len „reklamácia“). Za vady služby, na ktoré sa vzťahuje záruka za akosť, zodpovedá v rozsahu tejto záruky dohodnutej v minimálnom rozsahu tejto Zmluvy.
5. Zmluvné strany sa dohodli, že vlastnícke právo a nebezpečenstvo škody na tovare uvedenom v článku I ods. 2 tejto Zmluvy, použitom pri realizovaní plnenia tejto Zmluvy, prechádza na Objednávateľa písomným potvrdením protokolu o prevzatí služieb.
6. Záruka za akosť sa vzťahuje na tovar uvedený v článku I ods. 2 tejto Zmluvy, ktorý je použitý v súvislosti s poskytnutím služby. Záručná doba je 24 mesiacov. Záručná doba začína plynúť odo dňa jeho odovzdania a/alebo prevzatia služby v súvislosti s ktorou bol použitý. Dodávateľ garantuje záruku za ostatné poskytnuté služby spočívajúce v úprave alebo oprave veci po dobu 6 mesiacov.
7. Dodávateľ najneskôr do 3 pracovných dní odo dňa vyznačenia reklamácie v protokole o prevzatí služieb posúdi jej oprávnenosť. Dodávateľ je povinný odstrániť zistené nedostatky v primeranej lehote určenej Objednávateľom.
8. Objednávateľ je oprávnený kontrolovať realizáciu objednávky aj v priebehu jej plnenia. V prípade, ak budú v kvalite a čase plnenia predmetu zmluvy vady, Dodávateľ a Objednávateľ vyhotovia zápis o zistených vadách. V prípade rozdielnych stanovísk dáva konečné rozhodnutie Objednávateľ. Dodávateľ je povinný vady v termíne určenom Objednávateľom odstrániť.
9. Dodávateľ zodpovedá tiež za akúkoľvek vadu, ktorá sa vyskytne aj po okamihu uvedenom v odseku 4, ak táto vada vznikne v dôsledku porušenia povinnosti Dodávateľa podľa tejto Zmluvy. Objednávateľ sa zaväzuje, že reklamáciu za vady poskytnutej služby uplatní u Dodávateľa bezodkladne po jej zistení.
10. Objednávateľ je oprávnený požadovať, aby Dodávateľ v primeranej lehote určenej Objednávateľom odstránil vzniknuté vady a/alebo doplnil chýbajúce služby.
11. Dodávateľ je povinný odstrániť aj vady, u ktorých popiera zodpovednosť a ich odstránenie neznesie odklad. Ak sa preukáže, že Dodávateľ za takúto vadu nezodpovedá, oprávnené náklady za odstránenie vád uhradí Objednávateľ.
12. Ak Dodávateľ neodstráni vady v lehote určenej Objednávateľom alebo ak Objednávateľ bude mať dôvodné pochybnosti o schopnosti Dodávateľa odstrániť tieto vady včas, Objednávateľ je oprávnený vady odstrániť treťou osobou na náklady Dodávateľa.
13. Dodávateľ zodpovedá za všetky škody, ktoré vzniknú v dôsledku jeho konania, príp. nekonania a/alebo porušenia, príp. zanedbania niektorej z povinností vyplývajúcej z tejto Zmluvy. Dodávateľ je povinný začať s nápravou škody v termíne určenom v písomnom pokyne Objednávateľa.
14. Ak Dodávateľ nezačne vykonávať nápravu vzniknutej škody v termíne určenom v písomnom pokyne podľa predchádzajúceho odseku alebo Objednávateľ bude mať dôvodné pochybnosti o schopnosti Dodávateľa vykonať nápravu vzniknutej škody, je oprávnený vykonať nápravu treťou osobou na náklady Dodávateľa.

# Článok VIII

# Sankcie

1. Zmluvné strany sa dohodli na týchto sankciách:
	* 1. pri nedodržaní určeného termínu plnenia služieb je Dodávateľ povinný zaplatiť Objednávateľovi zmluvnú pokutu vo výške 0,03 % z ceny neplnených služieb za každý, aj začatý deň omeškania; predmetné ustanovenie neplatí, ak k posunutiu termínu dôjde z dôvodov na strane Objednávateľa alebo z dôvodov vis maior alebo z dôvodu nepriaznivých poveternostných vplyvov,
		2. pri nedodržaní záväzku odstrániť vadu (článok VII ods. 7 a 10 Zmluvy) alebo napraviť škodu (článok VII ods. 13 Zmluvy) v primeranej lehote určenej Objednávateľom, je Dodávateľ povinný zaplatiť Objednávateľovi zmluvnú pokutu vo výške 100,- € za každý deň omeškania, predmetné ustanovenie neplatí, ak k posunutiu termínu dôjde z dôvodov na strane Objednávateľa alebo z dôvodov vis maior alebo z dôvodu nepriaznivých poveternostných vplyvov,
2. pri porušení povinnosti uzavrieť a udržiavať počas trvania Zmluvy v platnosti poistnú zmluvu podľa článku V ods. 6 tejto Zmluvy je Dodávateľ povinný zaplatiť zmluvnú pokutu vo výške 100,- €, za každý aj začatý deň porušenia tejto povinnosti,
3. pri omeškaní Objednávateľa so zaplatením faktúry za riadne plnenie Dodávateľa, je Objednávateľ povinný zaplatiť Dodávateľovi úrok z omeškania za každý, aj začatý deň omeškania vo výške 0,03% z fakturovanej ceny, predmetné ustanovenie neplatí, ak k posunutiu termínu dôjde z dôvodov na strane Dodávateľa alebo z dôvodov vis maior,
4. v prípade, ak sa ktorékoľvek z vyhlásení Dodávateľa podľa článku XII Zmluvy ukáže ako nepravdivé a Objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom Dodávateľom nelegálne zamestnávaných osôb, (i) je Dodávateľ povinný zaplatiť Objednávateľovi zmluvnú pokutu vo výške 130 % výšky sankcie uloženej kontrolným orgánom Objednávateľovi a zároveň (ii) Objednávateľovi vzniká právo na odstúpenie od tejto Zmluvy. Objednávateľ je oprávnený uplatniť si zmluvnú pokutu podľa predchádzajúcej vety tohto bodu voči Dodávateľovi aj opakovane,
5. V prípade, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, vznikne Objednávateľovi nárok na zmluvnú pokutu vo výške 130 % výšky daňovej povinnosti, ktorá takto Objednávateľovi vznikla.
6. V prípade podstatného porušenia Zmluvy uvedeného článku X ods. 3 tejto Zmluvy alebo porušenia povinnosti odstrániť nedostatky v dodatočnej primeranej lehote podľa článku X ods. 4 je Dodávateľ povinný zaplatiť zmluvnú pokutu vo výške 500,- €.
7. Zmluvné pokuty alebo poplatok z omeškania sú splatné v 15. deň nasledujúci po doručení písomnej požiadavky (penalizačnej faktúry) oprávnenou zmluvnou stranou na zaplatenie zmluvnej pokuty alebo úroku z omeškania.
8. Ustanoveniami o zmluvnej pokute nie je dotknutý nárok na náhradu škody v celom jej rozsahu, ktorá vznikne zmluvnej strane v dôsledku nesplnenia zmluvných povinností, ktoré sú zmluvnou pokutou zabezpečené.

# Článok IX

# Vyššia moc (vis maior), nepriaznivý poveternostný vplyv a mimoriadna udalosť

* 1. Objednávateľ a Dodávateľ nie sú povinní plniť povinnosti podľa tejto Zmluvy počas trvania okolností, ktoré vznikli nezávisle od vôle zmluvných strán a ktoré vylučujú ich zodpovednosť podľa § 374 Obchodného zákonníka, za ktoré sa považuje napr. úradný zákaz obchodovať s určitými výrobkami v prípade epidémie, prírodnej udalosti, občianskej vojny, blokády, uloženia sankcií OSN (vis maior).
	2. V prípade, ak okolnosti uvedené v odseku 1 tohto článku nastanú, Dodávateľ je oprávnený predĺžiť termín poskytnutia služby a Objednávateľ je oprávnený predĺžiť termín splatnosti faktúry o dobu trvania týchto okolnosti. Toto ustanovenie nevylučuje uplatnenia práva odstúpenia od Zmluvy podľa odseku 3 tohto článku.
	3. Ak okolnosti vylučujúce zodpovednosť (vis maior) trvajú dlhšie ako 3 mesiace, každá zmluvná strana je oprávnená odstúpiť od Zmluvy. V takomto prípade sa uplatňuje nárok na náhradu škody vzniknutej druhej zmluvnej strane z dôvodu neplnenia povinnosti.
	4. Zmluvné strany sa dohodli, že nepriaznivý poveternostný vplyv sa posudzuje individuálne v závislosti od plnenia predmetu zmluvy a možnosti plniť vzhľadom na stav počasia. To, či sa situácia považuje za nepriaznivý poveternostný vplyv musí písomne odsúhlasiť Objednávateľ. V prípade, ak v dôsledku nepriaznivého počasia je možné plniť, ale len za sťažených podmienok, časovo náročnejším a finančne nákladnejším spôsobom s rizikom vzniku škody a/alebo vadného plnenia, má sa za to, že poveternostné vplyvy sú nepriaznivé. Dodávateľ je povinný upozorniť Objednávateľa na skutočnosť podľa predchádzajúcej vety v súlade s článkom VI tejto Zmluvy.
	5. Za mimoriadnu udalosť sa považuje živelná pohroma alebo iná udalosť bezprostredne ohrozujúca život, zdravie, majetok alebo životné prostredie, napr. požiar, povodeň.

# ****Článok X****

# ****Trvanie Zmluvy a jej ukončenie****

1. Táto Zmluva sa uzatvára na dobú určitú do 31.07.2021, odo dňa jej účinnosti, najviac však do vyčerpania finančného limitu určeného v článku III ods. 3 tejto Zmluvy
2. Zmluvné strany sa dohodli, že Zmluva zaniká:
3. písomnou dohodou zmluvných strán,
4. ak bol na majetok Dodávateľa vyhlásený konkurz alebo návrh na vyhlásenie konkurzu bol zamietnutý pre nedostatok majetku alebo ak Dodávateľ vstúpil do likvidácie,
5. zánikom Dodávateľa bez právneho nástupcu,
6. písomnou výpoveďou ktorejkoľvek zo zmluvných strán aj bez uvedenia dôvodu; výpovedná lehota je (1) jeden mesiac a začína plynúť prvým dňom nasledujúceho po doručení výpovede druhej zmluvnej strane alebo
7. písomným odstúpením v prípade podstatného porušenia povinností alebo neodstránenia zistených nedostatkov podľa odseku 4 tohto článku; odstúpenie od Zmluvy je účinné dňom doručenia písomného oznámenia o odstúpení druhej zmluvnej strane oprávnenou zmluvnou stranou.
8. Podstatným porušením povinností Dodávateľa podľa tejto Zmluvy, sa rozumie každé konanie Dodávateľa súvisiace s predmetom tejto Zmluvy, ktoré by viedlo k začatiu správneho konania o uložení pokuty za správny delikt podľa § 117 zákona o odpadoch a/alebo podľa § 90 zákona o ochrane prírody a krajiny. Podstatným porušením povinností Dodávateľa je okrem prípadov uvedených v odseku 3 aj:
9. porušenie povinnosti Dodávateľa uzavrieť a udržiavať počas trvania Zmluvy v platnosti poistnú zmluvu podľa článku V ods. 6 tejto Zmluvy,
10. opakované nedodržanie povinnosti Dodávateľa odstrániť vadu alebo napraviť škodu v lehote určenej Objednávateľom podľa článku VII Zmluvy; pod opakovaným nedodržaním povinnosti sa rozumie, ak Dodávateľ v období posledných troch mesiacov minimálne dvakrát neodstránil vadu/nenapravil škody v lehote určenej Objednávateľom a Objednávateľ uplatnil postup podľa článku VII ods.12 alebo podľa článku VII ods.14 tejto Zmluvy.
11. V prípade porušenia iných povinností dohodnutých v tejto Zmluvy zo strany Dodávateľa je Objednávateľ oprávnený dožadovať sa odstránenia nedostatkov v dodatočnej primeranej lehote. Objednávateľ určí lehotu na odstránenie nedostatkov podľa charakteru porušenej povinnosti. Výzvu na odstránenie nedostatkov Objednávateľ môže urobiť elektronickou formou na e-mailovú adresu Dodávateľa uvedenú v záhlaví tejto Zmluvy a zároveň ju odošle aj prostredníctvom pošty. Neodstránenie zistených nedostatkov ani v dodatočnej primeranej lehote poskytnutej Objednávateľom zakladá dôvod na odstúpenie od Zmluvy podľa ods. 2 písm. e) tohto článku.
12. Podstatným porušením povinností Objednávateľa je neuhradenie viac ako šiestich faktúr vystavených následne za sebou.
13. Dodávateľ berie na vedomie, že právoplatné rozhodnutie o vyčiarknutí Dodávateľa, prípadne subdodávateľa podľa článku V tejto Zmluvy z registra partnerov verejného sektora alebo uložený zákaz účasti Dodávateľa, prípadne subdodávateľa podľa článku V tejto Zmluvy vo verejnom obstarávaní podľa § 182 ods. 3 zákona o verejnom obstarávaní zakladá dôvod na ukončenie Zmluvy odstúpením podľa odseku 2 písm. e) tohto článku
14. Odstúpenie od Zmluvy sa netýka nároku na náhradu škody, nároku na úroky z omeškania a ani nároku na zaplatenie zmluvnej pokuty.

# Článok XI

# Doručovanie písomnosti

1. Za riadne a preukázané doručenie písomnosti doručovanej prostredníctvom pošty sa považuje okrem okamihu prevzatia zmluvnej strany, ktorej je písomnosť adresovaná (ďalej len „**adresát**“), aj prípad, keď:
	* 1. adresát jej prijatie odmietne; za deň doručenia písomnosti sa považuje deň jej odmietnutia,
		2. adresát si doručovanú písomnosť uloženú na pošte nevyzdvihne, pričom doručovateľ doručoval písomnosť na adresu adresáta uvedenú v záhlaví tejto Zmluvy, prípadne na poslednú známu adresu adresáta. Za deň doručenia sa pokladá siedmy (7.) pracovný deň, ktorý uplynie odo dňa uloženia doručovanej písomnosti na pošte.
2. Písomností doručované poštou môžu byť doručené aj kuriérom prostredníctvom kuriérskej spoločnosti alebo osobne, prevzatím a potvrdením prevzatia doručovanej písomnosti zodpovednou osobou.
3. Písomnosť doručovaná elektronicky sa považuje za doručenú okamihom prevzatia, v prípade, že prevzatie druhá zmluvná strana potvrdí, alebo nasledujúci pracovný deň po jej odoslaní na e-mailovú adresu druhej zmluvnej strany uvedenú v záhlaví Zmluvy alebo oznámenú druhej zmluvnej strane podľa článku VI ods. 2 tejto Zmluvy, ak druhá zmluvná strana písomnosť neprevzala.

# Článok XII

# Nelegálne zamestnávanie

1. Dodávateľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „**Pracovnoprávne predpisy**“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Dodávateľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto dohody. Dodávateľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.

# Článok XIII

# Záverečné ustanovenia

* + 1. Táto Zmluvy nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia na webovom sídle Objednávateľa v súlade § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov v spojení s § 47a Občianskeho zákonníka.
		2. Meniť alebo dopĺňať ustanovenia tejto Zmluvy je možné len písomnými číslovanými dodatkami so súhlasom oboch zmluvných strán a v súlade s § 18 zákona o verejnom obstarávaní.
		3. Právne vzťahy medzi zmluvnými stranami sa riadia podmienkami a dojednaniami upravenými v tejto Zmluve a v podmienkach vyhláseného verejného obstarávania, ako aj príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike.
		4. Ustanovenia tejto Zmluvy, ktoré sú, alebo sa v budúcnosti stanú neplatnými z dôvodu rozporu s platným právnym poriadkom, nezakladajú neplatnosť celej Zmluvy; jej ďalšie ustanovenia ostávajú v platnosti. Dotknuté neplatné ustanovenia sa zmluvné strany zaväzujú upraviť tak, aby nová úprava bola čo najbližšie úprave pôvodnej a umožnil sa tak dosiahnuť účel tejto Zmluvy.
		5. Zmluva je vyhotovená v piatich (5) originálnych vyhotoveniach, tri (3) pre Objednávateľa a dve (2) pre Dodávateľa.
1. Neoddeliteľnou súčasťou Zmluvy sú prílohy :

Príloha č. 1 - Opis predmetu zákazky (totožný s opisom predmetu zákazky uvedeným vo Výzve na predkladanie ponúk)

Príloha č. 2 – Cenová ponuka (Návrh na plnenie kritérií predložený vo verejnom obstarávaní)

Príloha č. 3 – Zoznam subdodávateľov

 Príloha č. 4 – Poistná zmluva Dodávateľa

1. Zmluvné strany vyhlasujú, že si Zmluvu riadne prečítali, jej obsahu porozumeli, uzatvárajú ju slobodne a vážne, nie v tiesni ani nie za inak nevýhodných podmienok a na znak súhlasu s jej obsahom ju vlastnoručne podpisujú.

|  |  |
| --- | --- |
| V Bratislave dňa: Za objednávateľa: | V Bratislave dňa: Za dodávateľa:  |
| ........................................................................ | ....................................................................... |
| Mgr. Ctibor Košťálriaditeľ magistrátu |  |

# Príloha č. 2

# Cenová ponuka

# Príloha č. 3

#  Zoznam subdodávateľov

**Údaje o všetkých známych subdodávateľoch**

**na predmet ZMLUVY**

**v súlade s § 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**Predmet zmluvy: Arboristické rezy stromov stromolezeckou technikou v Sade Janka Kráľa**

|  |  |  |  |  |  |
| --- | --- | --- | --- | --- | --- |
| Por. č.  | Subdodávateľ  | Identifikačné číslo alebo dátum narodenia, ak nebolo pridelené identifikačné číslo | Hodnota plnenia vyjadrená v percentách  (%) k ponukovej cene | Osoba oprávnená konať za subdodávateľa (meno a priezvisko, funkcia) | Predmet subdodávky |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

V ........................ dňa ................................

 ..........................................................................

 pečiatka a podpis uchádzača

 alebo osoby oprávnenej konať za uchádzača

Pozn.:

V zmysle § 2 ods. 5 písm. e) zákona o verejnom obstarávaní **je subdodávateľom hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky.**

Subdodávateľ znamená fyzickú alebo právnickú osobu, ktorá na základe zmluvy s úspešným uchádzačom bude realizovať pre uchádzača určité služby v zmysle predmetu zákazky.

Percentuálny podiel ich služieb je z celkovej ceny diela  s DPH.

Uchádzač uvedie za subdodávateľa : názov alebo obchodné meno, sídlo alebo miesto podnikania, štát, IČO; a v predmete subdodávky rámcový popis rozsahu služby, ktorú  bude vykonávať;

Vysvetlenie

***Úspešný uchádzač/Zhotoviteľ*  pri uzatváraní zmluvy vyplní súvisiaci formulár - *Údaje o všetkých známych subdodávateľoch na predmet zmluvy.***

# Príloha č. 4

# Poistná zmluva Dodávateľa